სეულის უნივერსიტეტი
სეულის უნივერსიტეტი (კორ. 서울대학교; ინგლ. Seoul National University, SNU) - უნივერსიტეტი კორეის რესპუბლიკის დედაქალაქ სეულში. უნივერსიტეტი 1946 წელს დაარსდა და ქვეყნის ერთ-ერთი ყველაზე პრესტიჟული უნივერსიტეტია. სეულის უნივერსიტეტი შედგება სამი კამპუსისგან, 16 კოლეჯისგან, ერთი სადოქტორო სკოლისა და 9 პროფესიული მიმართულების სკოლისგან. უნივერსიტეტში სწავლობს 17,000 ბაკალავრი 11,000 მაგისტრანტი და დოქტორანტი. კორეის განათლების განვითარების ინსტიტუტის შეფასებით, ერთ სტუდენტზე გადათვლით სეულის უნივერსიტეტი კორეის ნებისმიერ სხვა უნივერსიტეტთან შედარებით მეტ ფულს ხარჯავს.